Уладзімір Макей заклікаў экспертаў усіх краін еўрапейскага рэгіёна прадоўжыць мэтанакіраваную работу па далейшай гарманізацыі эканамічных правіл, стандартаў і практык па фарміраванні большай узаемазалежнасці дзяржаў з выхадам у доўгатэрміновай перспектыве на адзіную эканамічную пан'еўрапейскую прастору. Стварэнне такой прасторы стала б гарантыяй міру, стабільнасці і працвітання не толькі для беларусаў, але і для ўсіх жыхароў кантынента. У якасці стратэгічнага пытання ў вырашэнні гэтай задачы міністр вылучыў асаблівую важнасць найхутчэйшага наладжвання прамых кантактаў паміж наднацыянальнымі органамі Еўразійскага эканамічнага саюза і Еўрапейскага саюза.